Ngohe Aromatawai: Te whāritetanga o Te Ao Māori

Paerewa Paetae Ngā Toi Puoro 91744: Te whakamātau i ngā pūkenga toi o ngā toi puoro

Aronga: Ngā Toi Puoro 2.1B v1

Whiwhinga: 4

**Te Horopaki**

Ko tāu nā mahi he whakarite titonga puoro (instrumental) e whakaatu ana i te whāritetanga o Te Ao Māori.

He mahi takitahi tēnei. Māu e whakatau ngā pūkenga toi kia whakamātau hei waihanga i tō titonga puoro. Ka taea te whakaatu mai mā te taonga whakatangitangi Māori, te oro reo, tētahi āhuatanga nō te taiao, arā atu, arā atu. Ka whiriwhiri hoki i ngā taputapu, i ngā rawa, i ngā oro hei hāpai ake i tō kaupapa. Māu tonu e whakamātau ngā momo pūkenga toi kia rongo i te wairua o te kaupapa ki roto i tō titonga puoro.

Ka aromatawaingia te kounga o ngā pūkenga toi kua whakamātauhia kia waihanga mai i tāu kaupapa.

**Hei Mahi**

Whakatauria ko ēhea tūmomo pūkenga toi ka whakaatu mai i roto i āu titonga puoro.

Rangahaua ō kōwhiringa, ā, āta kohia ngā kōrero me ngā tauira hei hāpai i tō whakamāramatanga me tō whakaaturanga o aua pūkenga toi. Whakakao katoatia ēnei kōrero ki tō puka ngohe, ki tāu ake hautaka/rautaka rānei.

Whakaarohia, ā, whakatauria ngā horopaki rerekē ka whakaatu i ngā pūkenga kia whakamātau ki roto i ngā horopaki huhua o te whāritetanga o Te Ao Māori.

Whakaaturia tāu titonga puoro ki mua tonu i te akomanga, ki mua rānei i te pū whakaahua.

**Taunakitanga: Ngā Toi Puoro 91744 Te whāritetanga o Te Ao Māori**

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| Ka whakamātau i ngā pūkenga toi o ngā toi puoro i roto i tētahi kaupapa, horopaki rānei.Ka whakaatu i te mārama ki ngā tikanga o ngā pūkenga toi o ngā toi puoro. *Hei tauira:* *Kua whakaatu mai i ngā pūkenga toi i roto i ngā horopaki o te whāritetanga o Te Ao Māori.**Kua puta he māramatanga mō ētahi pūkenga toi i roto i ngā horopaki rerekē.* | Ka whakamātau i ngā pūkenga toi o ngā toi puoro kia hāngai tōtika ki tētahi kaupapa, horopaki rānei. Ka whakamāori i ngā tikanga o ngā pūkenga toi o ngā toi puoro.*Hei tauira:**Kua whakatakoto kōrero mō ngā pūkenga toi me te whakaatu mai i aua pūkenga toi mā ngā taonga whakatangitangi.**Kua whakamātau i ētahi pūkenga toi i roto i ngā horopaki rerekē, ka mutu, ka hāngai tōtika aua pūkenga ki te horopaki.**Mārama ana te kite i te tika o te whakamāori i ngā tikanga o te pūkenga toi i whiriwhirihia.* | Ka whakamātau i ngā pūkenga toi o ngā toi puoro kia hāngai, kia whaitake tonu i roto i tētahi kaupapa, horopaki rānei. Ka whakawhānui i ngā tikanga o ngā pūkenga toi o ngā toi puoro kia puta ai he māramatanga.*Hei tauira:* *Kua whakatau whakaaro mō te whakamātau i ngā pūkenga toi i roto i ngā horopaki o te whāritetanga, ā, kua taunakitia āna mahi.**Kua whakamātau i ētahi pūkenga toi i roto i ngā horopaki rerekē, me te aha, ka hāngai pū, ka whaitake anō hoki aua pūkenga toi ki roto i aua horopaki katoa.**Pūahoaho ana te kitea o ngā tini tikanga o ngā pūkenga toi i whiriwhirihia i roto i ngā horopaki katoa.* |